Turkiya 3 milliard yevro evaziga Yevropa Ittifoqiga muhojirlar masalasida yordam berishga rozi bo‘ldi

Yevrokomissiya Turkiyaga 3 milliard yevro ajratishni ma’qullaganidan so‘ng, Turkiya muhojirlar oqimini tartibga solish bo‘yicha Yevropa Ittifoqiga yordam berishga rozi bo‘ldi. Bu haqda “Gazeta.ru” xabar bermoqda.

“Tomonlar migratsiya inqirozini hal etishda, jumladan, aslida xalqaro muhofazaga muhtoj bo‘lmagan qochoqlarni o‘z vatanlariga qaytarish masalalari bo‘yicha hamkorlikni faollashtiradi”, — deyiladi xabarda.
Mazkur masalani hal etish uchun Turkiya Yevropa komissiyasidan 3 milliard yevro oladi. Qayd etishlaricha, keyinchalik bu miqdorga tuzatish kiritilishi mumkin.
Avvalroq Yevrokomissiya muhojirlar bilan bog‘liq muammolarni hal qilish uchun Turkiyaga 3 milliard yevro ajratilishini ma’qullagan edi. Mablag‘lar 2016-yil 1-yanvardan boshlab taqdim etiladi.